
PRAEFATIO. 

jEtas  infantilis  nullo  morbo  obnoxia  est  cujus 
accessio  magis  subita  est,  decursus  citior,  finis 

% 

magis  pestiferus,  quam  Cynanche  Trachealis.  In 
hoc  morbo  igitur,  ubi  peritia  studium  que  et  cura 
medici  tantopere  postulantur,  maxime  oportet  in 
memoriam  tenere  hanc  praemonitionem  Patris 
Medicinae: — O  /3 iog  (3 7j  Js  ri^vri  [Acucgyj, 

o  Kougog  i%vg . Ks(p.  a. 

V arii  scriptores  huic  morbo  varia  nomina  dede¬ 
runt  :  inter  hos  a  clar.  Home  vocatur  Suffocatio 

a 

stridula ;  a  Millar,  Asthma  infantum ;  a  Mi- 
CHAELi,  Angina  polyposa ;  et  denique,  a  praedar. 
Cullen,  Cynanche  trachealis. 

Ultimo  igitur  nomine,  etsi  parum  respondet 
ad  definitionem  Cynanches  quae  a  Cullen  data 
est,  tamen,  quia  melius  cognoscitur  morbus  sub 
hoc  nomine,  quam  sub  Suffocationis  stridulae 

f  * '  •  r"v  f  a.  t  r,  ••  4  4  v  r  *  »;  jr  '■ 

(quod  tamen  optimum  est),  in  hoc  opusculo  utor. 
Dubium  est  an  Asthma  infantum  quod  Millar 
descripsit,  morbus  verus  sit ;  de  hoc  autem  in  alio 
loco  dicendum  erit.  Nomen  quoque  Anginae  po¬ 
lyposae  seu  membranaceae,  manifeste  parum  aptum 
est ;  siquidem  membrana  saepissime  desideratur. 


DE  HISTORIA  CYNANCHES  TRACHEALIS. 

Hujus  morbi  historia  literaria  a  Michaeli 
tam  erudite  datus  est,  ut  nihil  de  hac  dici  relin¬ 
quatur.  Cynanche  Trachealis  non  contagiosa  est: 
aliis  scriptoribus  autem  distinguitur,  prout  per  se, 
vel  ex  aliis  oritur ;  idiopathicam  tamen  conside¬ 
rare  oportet,  quoniam  ab  alio  morbo  non  necessa¬ 
rio  oritur,  sed  ex  hoc  aeger  tantum  Cynanchi  ob~ 
noxior  fit. 

Haud  aliter,  ubi  morbus  semel  vexavit,  corpus 
proclivius  ad  morbum  redditur.  Distributio  aliis 
rursus  in  Inflammatoriam  et  Spasmodicam  forsitan 
seque  fallax  est ;  siquidem  Cynanche  Trachealis 
neque  ex  spasmo  neque  ex  inflammatione  omnino 
procedit:  distinctio  igitur  Doctoris  Hush  ex 
Philadelphia  fortasse  melior  est,  qui  hunc  mor¬ 
bum  in  V erum  Spuriumque  dividit ;  id  quod  quo¬ 
que  Ferri ar  fecit.  Morbus  verus  plane  inflam¬ 
matorius  est,  quamvis  spasmus  frequenter  accidit : 
morbus  spurius  vero,  etsi  spasmodicus  est,  modo 
cum  laevi  inflammatione,  modo  omnino  sine  in¬ 
flammatione  videtur ;  et  infantes  praecipue  aggre¬ 
ditur  tum  quum  ventriculus  cibo  nimis  oneratus 
est,  et  si  vomitus  excitatus  fuerit  protinus  levatur. 
Haec  varietas  vero  tam  asthmati  similis  est,  ut 
discrimen  vix  ac  ne  vix  quidem  fieri  possit ;  et 
hic  morbus  spurius  a  Millar  sub  nomine  Asth¬ 
matis  Infantum  descriptus  esse  videtur.  In  hoc 
morbo  autem  res  plane  aliter  se  habent ;  quoniam 
tussim  non  commemoravit,  quae  in  Cynanche  Tra¬ 
cheali  indicium  frequentissimum  graveque  est; 
praeterea  morbum  descripsit  remediis  antispasmo- 
dicis,  praecipueque  assafoetida,  protinus  sublatum 
esse,  quibus  praesidiis  Cynanche  Trachealis  non 

discutitur.  In  ejus  opinionibus,  pariter  atque  in 
curatione  morbi,  silentioque  de  tussi,  consentit 

Dr  B.  Rush,  qui  de  Asthmate  Xnfantum  spasmo- 

/ 

dico  scripsit.  Hoc  igitur  idem  morbus,  neque 
Cynanche  Trachealis  vera,  esse  videtur. 


DE  INDICIIS  CYNANCHES  TRACHEALIS. 

Cynanches  Trachealis  accessio  saspe  insidiosa 
lentaque  est.  Die  uno  aut  altero  ante  quam  sig¬ 
na  propria  sese  ostendunt,  infans  ssepe  hebes  mo- 
rosusque  est ;  fereque  morbus  modo  catarrhi  inci¬ 
pit  a  febricula,  cum  gravitate  doloreque  capitis, 
distillatione  e  naribus,  sternutatione,  pulsu  celere, 
rubidineque  oculorum. 

Has  notas  per  unum  diem  biduumve  vel  etiam 
triduum,  saspius  perstant ;  deinde  febricula  auge¬ 
tur  ;  pulsus  celerrimus  durusque  fit ;  facies  rubes¬ 
cit  intumescitque,  sitis  magnaque  anxietas  est; 
saspissime  tussis  vexat,  et  post  singulas  accessio¬ 
nes  vox  magis  stridula  spiritusque  difficilior  fit, 
ita  ut  strangulatio  protinus  minetur.  Noctem 
mediam  versus,  prascipueque  post  brevem  som¬ 
num,  a^ger  expergi  scitur,  cum  tussi  et  difficultate 

spiritus  maxime  gravi,  qute  autem  post  quasdam 
horas  paulum  levantur ;  id  quod  saspissime  accidit 
in  morbo  spurio,  ubi  eadem  signa  inveniuntur, 
non  autem  in  eodem  gradu ;  siquidem  in  morbo 
spurio  spasmi  magis  vexant,  vox  raucior  est,  fe¬ 
briculaque  lenior.  Accessio  quoque  inter  somnum 
praecipue  fit,  spiritusque  praesertim  raro  difficilis 
est  paulo  post  accessionem,  et  signa  se  remittunt 
post  mediam  noctem,  vel  ut  horae  matutinae  ve¬ 
niunt.  Aliquando  tamen  morbo  vero  tam  similis 
est,  ut  vix  ac  ne  vix  quidem  possit  distingui,  nisi 
quod  morbus  cedit  matutinum  tempus  versus,  et 
vomitu  balneoque  adhibitis.  Aliquando,  neque 
quidem  raro,  accessio  subita  et  vehementissima 
est;  maxima  difficultas  spiritus  sine  causa  evi- 
dente  oritur,  eodemque  tempore  tussis  sicca  rauca 
atque  clangens.  In  hoc  tempore  morbi  spiritus 
profundus  raroque  creber  est ;  fit  inspiratio  vero 
sono  proprio  sibilante,  et  ubi  sege r  tussit,  inter 
trahendum  spiritum,  modo  Galli  Gallinacei  can¬ 
tat,  vel  quasi  ex  tubo  metallico  vox  prodit.  Tum 
agitatio  extrema  est,  anxietas  inquietudoque; 
guttur  intenditur ;  a?ger  non  potest  decumbere  ; 
caput  reflectitur;  corpus  omnesque  artus  exten¬ 
duntur  ;  humeri  levantur,  conatusque  validissimi 

ad  spiritum  trahendum  fiunt.  Jam  calor  maxime 
augetur,  sitisque  vexat;  pulsus  celerrimus  durus- 
que  fit ;  caput  dolet ;  facies  intumescit,  et  cum 
oculis  quoque  rubescit ;  deinde  nigrescit,  et  labo¬ 
rans  aspectum  apoplectici  habet.  Nunc  aliquando 
manus  pedesque  intumescunt,  jamque  non  raro 
signa  se  remittunt;  aeger  dormit  et  per  breve 
tempus  quiescit,  sed  paulo  post  redit  accessio; 
difficultas  spiritus  tussisque  augentur,  et  strangu¬ 
lationis  periculum  magis  minatur.  Nunc  urina, 
adhuc  quidem  limpida,  turbida  fit,  et  aliquid  al¬ 
bidum  dejicit.  Nunc  quoque  pulmo  laborat,  pul¬ 
sus  celerrimus  et  admodum  imbecillus,  saepeque 
intermittens,  fit.  Facies  vel  livida  vel  pallida  est. 
Vires  tandem  franguntur,  aegerque  proxima  ac¬ 
cessione  vel  apoplexia,  vel  spasmo  glottidis,  vel 
impedimento  in  aspera  arteria,  ramisve  extremis 
bronchorum,  aut  saepe  in  cellulis  pulmonis  ipsis, 
rapitur.  Hoc  igitur  infelici  modo  plerumque  spes 
parentum  medicique  solicitudo  finiuntur.  Natura 
tamen  adjuvante,  ars  morbum  nonnunquam  vin¬ 
cit.  Hoc  ubi  accidit  concretio  vitiata,  si  forma¬ 
tur,  per  tussim  vel  vomitum  ejicitur ;  vel  per  spu¬ 
tum  materia  copiosa  alba,  sublata  inflammatione, 
excreatur.  Sed  non  raro  fit  ut  ubi  materia  mem- 

branosa  ejecta  fuit,  omniaque  signa  se  remiserunt, 
ubi  etiam  aeger  iterum  hilaris  est  appetitque  ci¬ 
bum,  glottidis  spasmo  subito  vexatur,  brevique 
interimitur. 

Talis  quidem  fere  decursus  morbi  veri  est,  raro- 
que  post  diem  quartum  vel  quintum  perstat ;  ali¬ 
quando  tamen  intra  viginti  et  quatuor,  vel  qua¬ 
draginta  horas,  hominem  rapit.  Per  decursum 
morbi  facultates  animi  integrae  manent,  et  ple¬ 
rumque  sine  molestia ;  sed  in  tempore  ulteriore, 
aeger  post  singulas  accessiones  tussiendi  sopore 
opprimitur.  Haec  signa  in  varia  tempora  scripto¬ 
ribus  divisa  sunt.  Cei.  Home  duo  enumeravit ; 
alterum  tempus  inflammationis,  alterum  suppu¬ 
rationis  vocat.  Cheyne  autem  quatuor  fecit; 
quae  si  revera  existunt  rarissime  medico  videntur, 
magisque  ex  disciplinae  studio  quam  ex  natura 
proficisci  videntur.  Primum  tempus  proclivitas 
tantum  habet ;  secundum  est  tempus  inflamma¬ 
tionis  clarissimi  Home  ;  tertium,  tempus  suppu¬ 
rationis  est ;  quartum,  denique,  finis  tantum  pri¬ 
oris  est ;  ideoque  distinctionem  curiose  proponere 
supervacuum  est. 

Oportet  tamen  quam  maxime  distinguere  ubi 
tempus  inflammationis  desinat  et  suppurationis 

vel  effusionis  incipiat;  quod  tamen  haud  facile 
est,  etsi  ultimum  nunquam  evenit  nisi  Bronchitis 
accesserit.  Si  accessio  lenta  fit,  discrimen  fere 
vix  fieri  potest ;  sin  vero  vehemens  est,  primum 
tempus  rarissime  post  horas  duodecim  vel  octo¬ 
decim  trahitur.  In  hoc  tempore  actio  cordis  ca¬ 
lorque  augetur ;  pulsus  plenus  durusque  et  creber 
fit;  facies  rubescit;  spiritus  difficilis  sibilaiisque 
est,  tussisque  valida  vexat ;  et  exinanitiones  ma¬ 
xime  valent.  Post  horas  octodecim  autem,  si 
calor  imminuitur,  pulsus  imbecillus  admodnmque 
creber  fit,  et  facies  livida  vel  perpallida,  si  spiritus 
tardior  laboriosusque  est,  accessiones  tussiendi  lon¬ 
giores  magisque  frequentes  sunt,  et  materia  puru¬ 
lenta  excreatur,  si  vox  imbecillior  fit,  summaque 
anxietas  inquietudoque  est,  scire  licet  effusionem 
jam  accidisse,  spem  que  fere  nullam  esse  sanitatis, 
dum  per  exinanitiones  vires  citius  franguntur. 

DE  RATIONE  INDICIORUM  QUORUNDAM 
CYNANCHES  TRACHEALIS. 

De  voce . — Ab  aliis,  natura  propria  vocis  in  hoc 
morbo,  membranae  novae  in  aspera  arteria  tribui¬ 
tur.  Satis  est  eos  monere,  vocem  pariter  affici  ub? 

etiam  membrana  non  reperitur ;  atque  adeo  aegrum 
interdum  istam  vocem  propriam  desiderare  ubi 
membrana  adest. 

Ab  aliis  rursus  spatio  rimae  glottidis  per  spas¬ 
mum  coarctato  tribuitur  ;  quod  verisimile  est  ali¬ 
quid  conferre,  vox  ista  tamen  saepius  perstat  ubi 
spasmi  resolvuntur.  Exiguum  spatium  naturale 
revera  glottidis,  quod  ante  pubertatem  tertiam 
partem  tantum  magnitudinis  complet  quam  in 
homine  habet,  ad  vocem  praeternaturalem  maxime 
conducit.  Sin  vero  spasmi  adduntur,  ex  quibus 
spatium  magis  magisque  coarctatur;  vel  inflam¬ 
matio,  ex  qua  tumor  laryngis  asperseque  arteriae 
potest  oriri,  parum  difficile  est,  hujus  signi  causam 
exponere.  Tumor  ligamentorum  vocalium  infe¬ 
riorum  igitur  ad  hanc  vocem  praesertim  conducit ; 
aliae  autem  causae  adjuvant,  ut  verisimile  est  ab 
experimentis  celeberrimi  Majendie. 

Epiglottis  impetum  aeris  temperare  dicitur, 
progressu  ejus  ab  ore  naribusque  ad  asperam  ar¬ 
teriam  ;  et  impedire  ne  cibi  potionesque  in  eas- 
dam  partes  transeant.  Veruntamen  Majendie, 
praelectionibus  suis  experimentisque  demonstrat, 
epiglottidem  posteriorem  utilitatem  in  bestiis  non 
habere.  Epiglottide  enim  cani  excisa  mox  facil- 

lime  lambit  ;  insuper  aqua  in  fauces  infusa  in 
gulam  sine  ulla  molestia  tussi  ve  transiit.  In  ho¬ 
mine  autem,  qui  caput  sublime  habet,  altera  uti¬ 
litas  epiglottidis,  ad  prohibendum  ne  saliva  in 
asperam  arteriam  stillet,  esse  videtur.  Verisimile 
est  quoque  quod  adjuvat  ad  vocem  modulandum 
sonumque  gravem  formandum,  aerem  reducendo 
ad  ventriculos  laryngis  faucesque  posteriores,  va- 
riosque  sinus,  inter  loquendum  cantandumque ; 
siquidem  ubi  canis  epiglottide  eget,  ex  conatu  ad 
latrandum  dat  sonum  clangentem,  plane  modo 
infantum  qui  Cynanche  Tracheali  laborant,  ubi 

vel  clamant  vel  tussiunt :  unde  verisimile  est  quod 

*  *  ■■  .  •  -  \ 

musculi  epiglottidis  in  hoc  morbo  resolvuntur: 

In  adulto  quoque,  si  epiglottis  desideratur,  vox 
omnino  mutatur,  dum  sine  molestia  saepe  devorat. 
De  hac  re  Majendie  dixit :  4  En  raison  de  sa 
4  forme,  de  sa  position,  de  son  elasticit£,  des 
*  mouvements  que  lui  impriment  ses  muscles, 
4  Tepiglotte  parait  appartenir  essentiellement  a 
‘Tappareil  de  la  voix.’  In  alio  loco  haec  adjicit  : 
4  On  pourrait  eonclure  que  l’£piglotte  concourt 
4  a  1’homme  la  faculte  d’enfler  le  son  vocal  sans 
4  que  celui-ci  monte.’  Iterum  dixit :  4  J’ai  deux 
4  observations  d’individus  qui  manquaient  enti&re- 

*  ment  d’epiglotte,  et  chez  qui  la  deglutition  se 
‘  faisait  sans  aucune  difficulte.” — Sunt  fortasse 
qui  putabunt  istam  vocem  canis  ab  injuria  maxi¬ 
me  oriri,  quae  parti  facta  est  epiglottide  excisa, 
istaque  modo  spasmum  excitari.  Sin  vero  spas¬ 
mus  excitatus  fuerit,  spiritus  impediri  debet,  qui 
nullo  modo  effectus  esse  videtur.  Colligendum 
est  igitur  spasmum  non  excitatum  esse,  sed  in 
cane  vocem  propriam  ortam  esse  ex  epiglottide 
excisa ;  in  hoc  morbo  autem,  ut  verisimile  est, 
partim  ex  resolutione  ejus  fibrarum  musculosa¬ 
rum,  partim  ab  inflammatione  moveri» 

De  difficultate  spiritus. . — Exiguum  spatium 
glottidis  et  quoque  asperas  arteriae,  atque  angusta 
conditio  propter  tumorem  partis,  in  primo  tem¬ 
pore  huic  signo  maxime  conferunt  :  In  tempore 
ulteriore  autem,  ex  nimio  sanguine  ad  cerebrum 
misso,  munera  ejus  eatenus  impediuntur  quatenus 
actiones  solitae  pulmonis  mutationesque  sanguinis 
in  hoc  parum  recte  perficiuntur,  unde  anxietas 
inquietudoque. 

Sopor  in  hoc  morbo  ex  coacervatione  sanguinis 
in  cerebro  oritur.  Ex  hac  quoque  rubedo,  tumor¬ 
que  faciei  oculorumque ;  sed  maxime  fortasse  ex 
nimio  sanguine  in  arterias  misso ;  in  tempore  ul~ 

timo  autem,  facies  livida  ex  coacervatione  in  venis 
proficisci  videtur,  et  ex  solitis  mutationibus  san¬ 
guinis  impeditis. 

Irritabilitas  imminuta  ventriculi ,  quae  in 
tempore  ulteriore  saepissime  se  ostendit  ubi  cona¬ 
mur  vomitum  excitare,  eadem  causa  efficitur.  Hoc 
signum  Michaelis,  Crawford  et  Cheyne 
notaverunt ;  causa  tamen  ejus  non  satis  intellecta 
fuisse  videtur.  Munus  cerebri  tamen,  qualecun¬ 
que  sit,  ex  quo  omnia  alia  munera  corporis  pen¬ 
dent,  quo  valido  illa  jucundissime  perficiuntur, 
quoque  impedito,  illa  quoque  suspenduntur  aut 
molestia  afficiuntur,  manifeste  valde  afficitur,  vi- 
cissimque  alia  munera  maxime  afficit.  Hinc  dolor 
capitis,  sopor,  difficultas  spiritus,  et  irritabilitas 
imminuta  ventriculi. 


DE  RATIONE  DISCERNENDI  INTER  CY- 
NANCHEM  TRACHEALEM  SIMILESQUE 
MORBOS. 

Morbi  quos  praecipue  oportet  distinguere  a  Cy¬ 
nanche  Tracheali,  Asthma  spasmodicum  et  Per¬ 
tussis  sunt. 

Asthma  spasmodicum  maxime  distinguitur 
per  tussim,  quae  in  Cynanche  Tracheali  frequen- 
tior  magisque  clangens  est ;  per  remissiones,  quae 
minus  distinctae  frequentioresque  sunt;  per  vo¬ 
cem  claram  atque  acutam,  spiritumque  sibilan¬ 
tem  ;  per  pulsum  validum,  calorem  que  auctum. 
Sed  revera  haec  signa  non  semper  reperiuntur; 
quinetiam  modo  hoc,  modo  illud  non  raro  deside¬ 
ratur.  Tussis,  quamvis  morbum  pene  semper  co¬ 
mitatur,  in  aliis  tamen  omnino  deest,  ut  Craw- 
ford  et  Michaelis  dixerunt ;  vox  stridula 

quoque  non  semper  evenit,  nisi  tum  cum  aeger 
* 

vagit  vel  tussit ;  et  ubi  spasmi  vexant,  remissio¬ 
nes  satis  distinctae  sunt ;  denique  nisi  accedit 
medicus  antequam  primum  tempus  morbi  transi¬ 
erit,  pulsus  fere  imbecillimus  est.  Sin  vero  calo¬ 
rem  reperimus  vix  ac  ne  vix  quidem  auctum,  sed 
potius  imminutum ;  si  pulsus  creberrimus  imbe- 
cillusque  est,  remissionesque  frequentes  atque 
distinctae;  si  urina  pallida  copiose  redditur,  ac¬ 
cessionesque  tantum  sub  noctem  vel  post  somnum 
fiunt,  et  vomitu  ructuve  aut  sternutationes  vel 
dejectione  alvi  finiuntur,  vel  balneo  protinus  le¬ 
vantur,  non  possumus  falli ;  vitium  enim  mani¬ 
feste  asthma  spasmodicum  est. 

Pertussis  accessione  lenta  distinguitur;  item 
tussi  diuturna  atque  convulsiva,  inspirationeque 
propria  profundaque  et  sonora,  quae  singulas  ex- 
pirationes  inter  tussiendum  sequitur,  et  denique 
vomitu,  quo  tussis  fere  linitur. 

Ubi  larynx  tantum  afficitur,  quod  tamen  raro 
accidit  nisi  in  media  aetate  et  post  usum  hydrar- 
gyri,  homo  queritur  dolorem  tumoremque,  astric¬ 
tionem  et  difficultatem  devorandi ;  rubor  faucium 
est,  vox  susurrat,  et  tussis  vix  audienda  est.  Hoc 
malum  pene  semper  ad  vomitoria  cedit. 


DE  CAUSIS  QVM  CORPUS  AD  CYNANCHEM 

TRACHEALEM  OBNOXIUM  REDDUNT, 

Cynanche  Trachealis,  etsi  non  contagiosa  est, 
tamen  a  rebus  externis  potest  excitari  in  corpori¬ 
bus  jam  obnoxiis.  Morbus  igitur  frequentior  est 
ubi  hae  causae  abundant,  ut  in  regionibus  frigidis, 
ubi  coelum  mutationes  frequentes  subit ;  in  locis 
humidis  quoque,  ubi  multum  humoris  cum  frigore 
conjungitur,  atque  ita  praesertim  in  maritimis. 
In  autumno  igitur,  hiemeque  frequentissime  ac¬ 
cidit,  atque  in  temporibus  ubi  gravedines  distil- 

iationesque  infestant ;  frigus  tamen  morbum  non 
semper  concitat,  nisi  id  humor  comitatur.  In 
nostra  regione  saepissime  invenitur  in  ora  mariti¬ 
ma  orientali  Scotiae ;  minus  frequens  est  in  An- 
glia,  occurrit  tamen  in  agris  Lincolnensi  et  Can- 
tabridgiensi ;  haud  raro  in  Hibernia ;  magis  fre¬ 
quenter  tamen  in  Germania,  Suecia,  Helvetia; 
in  parte  septentrionali  Galliae ;  in  Gallia  Cisal¬ 
pina,  etiamque  in  ora  maritima  orientali  Italiae 
prope  paludes  Padi. 

Inter  causas  remotas  quae  corpus  ad  hunc  mor¬ 
bum  obnoxium  reddunt,  imbecillitas  propria  aspe¬ 
rae  afteriae  nominatur.  Falluntur  autem  qui  istam 
causam  cum  minore  spatio  asperae  arteriae  glotti¬ 
disque  conjunxerunt,  quasi  effectus  ejus  sit;  id 
quod  manifeste  non  est.  Siquidem  non  solum 
infantes  imbecilli  a  morbo  corripiuntur,  sed  ro¬ 
busti  saepissime.  Haec  imbecillitas  asperae  arteriae 
dicitur  quoque  oriri,  in  infantibus  a  mamma  nuper 
depulsis ;  itidem  ex  aliis  morbis,  ut  ex  scarlatina 
et  catarrho ;  id  quod  facile  accidere  potest,  quo¬ 
niam  totum  corpus  ita  imbecillius  redditur»  Cau¬ 
sam  proclivitatis  autem  debemus  potius  petere  in 
fabrica  ipsa  membranae,  quae  quoque  communis 
est  aliis  membranis  mucosis  infantum.  In  prima 

aetate  omnes  membranae,  praesertim  mucosae,  plu¬ 
rimis  vasis  instruuntur ;  ita  ut  plus  sanguinis  ad 
eas  feratur  quam  post  pubertatem,  ideoque  citius 
assumunt  actionem  inflammationis ;  quoniamque 
via  per  eas  admodum  exigua  est,  incommodum 
valde  augetur.  Haec  proclivitas  admodum  auge¬ 
tur  imbecillitate  ab  alio  morbo  inducta.  Prima 
aetas  igitur  ad  catarrhum  obnoxior  est  quam  me¬ 
dia  ;  illi  quoque  qui  compaginem  corporis  laxam 
habent  quam  robusti,  et  in  prioribus  vox  spiritus¬ 
que  ab  eo  magis  afficiuntur.  Ut  procedit  aetas 
plura  vasa  membranarum  mucosarum  obliteran- 
tur;  qui  igitur  inter  juventam  senectutemque 
ad  catarrhum  minus  proclives  sunt.  In  seni¬ 
bus  autem  corpus  iterum  imbecillius  fit,  vasa 
sanguifera  se  dilatant,  et  hinc  membranae  mucosae 
ad  inflammationem  iterum  proclives  fiunt ;  quod 
tamen  ad  viscera  praecipue,  major  copia  sanguinis 
propellitur  quam  in  prima  aetate,  vesica,  intestina, 
vel  magis  frequenter,  pulmo  afficitur,  unde  bron¬ 
chitis  et  peripneumonia  notha  procedunt.  Quod¬ 
cunque  igitur  in  prima  aetate  vel  asperam  arte¬ 
riam  ipsam  vel  corpus  debilitat,  ad  hunc  morbum 
obnoxium  reddit. 

DE  CAUSIS  CYNANCHES  TRACHEALIS 
EXCITANTIBUS. 

Causae  quae  in  corpore  jam  proclivi  facto  actio¬ 
nem  morbosam  excitant,  sunt  subitae  mutationes 
tempestatis ;  aer  frigidus,  praesertim  in  locis  hu- 
midis,  et  prope  mare ;  frigus  corpori  admotum ; 
exercitationes  vehementes  et  vocis  et  corporis ; 
atque  denique  omnia  quae  corpus  nimis  excitant. 

.  #  1  4..--  A  v'  *  -.W' ..  v  ...  I 

DE  CAUSA  PROXIMA  CYNANCHES 
TRACHEALIS. 

Etsi  post  pubertatem,  quum  larynx  amplior  fit, 
pars  inflammatione  correpta  idem  incommodum 
eademque  signa  non  ostendit,  tamen  spatium  co- 
arctatum  asperae  arteriae  glottidisque  in  prima 
aetate,  quum  ab  inflammatione  afficiuntur,  causa 
praecipua  istius  catenae  signorum  esse  videtur  quae 
Cynanche  Trachealis  vocatur. 


c 

DE  SEDE  CYNANCHES  TRACHEALIS. 


Cynanchem  Trachealem  dixi  morbum  inflam¬ 
matorium  esse.  Sedem  habet  in  membrana  tenui 
mucosa  quae  totam  asperam  arteriam  obducit,  a 
faucibus  interioribus  laryngeque  procedens  usque 
ad  extrema  bronchorum,  sive  cellulas  ipsas  aeris 
pulmonis.  Haec  membrana  multis  vasis  intruitur, 
maxime  ex  arteriis  laryngealibus  superiore  et  in¬ 
feriore  ;  et  plurimis  glandulis  mucosis  exiguis 
scatet.  Si  inflammatio  in  larynge  sita  est,  id 
quod  saepe  accidit,  morbus  Cynanche  Laryngis 
vocatur. 

Inflammatio,  quoniam  in  membrana  mucosa 
sedem  suam  habet,  Erythematica  dicta  est ;  sed 
evidenter  phlegmonoidea  est,  uti  a  membrana 
propria  indicatur,  quae  similis  est  membranae  quae 
in  enteritide  formatur.  A  Michaeli  et  Capu<* 
son  dicitur  ex  lympha  coagulata  constare. 

DE  MORTUORUM  EX  CYNANCHE 
j  TRACHEALI  SECTIONE. 

Vestigia  morbi,  ubi  post  mortem  corpus  pate¬ 
factum  est,  varia  sunt.  Aliquando  post  morbum 
gravem  corpus  parum  vitii  ostendit;  aliquando 
tamen,  ubi  signa  Levia  fuerunt,  aspectus  partium 
multum  mutatur.  Modo  membrana  asperae  arte¬ 
riae  rubra  est,  ex  plenitudine .  vasorum ;  modo 
nova  membrana  densa  aspera  arteria  sola  obduci¬ 
tur  ;  modo  in  bronchos  descendit,  ubi  forma  vel 
pulpae  vel  puris  invenitur:  haec  saepissime  post 
bronchitidem  evenit.  Membrana  ipsa  quoque 
multum  distat  et  in  crassitudine  et  in  densitate, 
atque  adeo  loco  cui  affigitur,  siquidem  modo  ad 
laryngem,  modo  ad  asperam  arteriam  extenditur. 

Ubi  thorax  adaperitur  pulmo  raro  se  contrahit, 
praesertim  si  bronchitis  vexavit,  quum  cellulae 
pure  saepissime  sanguinea  implentur.  Vix  credi¬ 
bile  est  conditionem  cerebri  in  hoc  morbo  nun¬ 
quam,  quod  scio,  indagatam  fuisse.  Quaedam 
signa  coacervationem  sanguinis  manifeste  indi¬ 
cant  ;  praeter  haec,  cerebrum  membranasque  ejus 

inveni  multo  sanguine  praeter  solitum  distentas ; 
unde  credo  aegrum  in  hoc  morbo  vel  apoplexia 
vel  bronchitide  interemptum  fuisse.  Curatio  igi¬ 
tur  ad  has  sequelas  prohibendas  commode  dirigi 
posse  videtur. 


DE  PRAESAGIO  IN  CYNANCHE 
TRACHEALI. 

Hujus  morbi  finem  praesagire  pene  semper  dif¬ 
ficile  est.  Si  accessio  tamen  lenta  est,  medicus¬ 
que  die  secundo  vel  tertio  morbi  accessit ;  si  quo¬ 
que  febris  fere  nulla  est,  vox  spiritusque  parum 
afficiuntur ;  si  pulsus  non  nimis  creber  est,  tussis 
levis  anxietasque  desideratur;  si  quoque  haec 
signa  remediis  levantur,  tum  scire  licet  morbum 
ad  sanitatem  perduci  posse.  Ubi  vero  accessio 
prima,  etsi  subita  periculosaque  est,  signa  tamen 
remediis  cedunt;  ubi  spasmi  remittuntur,  diffi¬ 
cultasque  spiritus  levatur;  ubi  vox  solita  redit, 
et  tussis  validior  fit ;  ubi  sputum  copiosum  libere 
expuitur,  atque  pulsus  minus  creber  validiorque 
fit,  spes  bona  est,  atque  refectio  felix  non  sine 
causa  promittitur. 

Contra  autem,  si  accessio  repente  accedit,  vehe- 
mensque  fit,  vel  etsi  lenta  fuerit,  signa  celeriter 
ingravescunt ;  si  sine  levatione  procedit  morbus, 
atque  calor  tussisque  maxime  urgent ;  si  vox  ma¬ 
gis  acuta  fit,  spiritusque  non  tantum  difficilis  est, 
sed  etiam  laboriose  ducitur,  et  nihil  extussitur ; 
si  facies  intumet,  simulque  cum  oculis  valde  ru¬ 
bescit,  multaque  anxietas  inquietudoque  accedunt, 
haec  omnia  summum  periculum  ostendunt.  Quod 
si  sopor  profundus  est,  neque  aeger  facile  excitatur, 
nisi  quando  evenit  tussis ;  si  facies  nigrescit,  vel 
admodum  pallescit,  oculique  prominentes  turgidi- 
que  sunt ;  si  spiritus  et  valde  difficilis  et  laborio¬ 
sus  est,  sine  ulla  remissione,  et  per  septum  trans¬ 
versum  musculosque  abdominis  peragitur ;  si  inter 
loquendum  vox  susurrat,  tussisque  vix  audienda 
est,  atque  materia  purulenta  excreatur ;  si  manus 
pedesque  intumescunt  frigescuntque,  atque  labra 
unguesque  nigrescunt ;  si  denique  pulsus  creber¬ 
rimus  est,  tamque  imbecillus  ut  vix  quidem  sen¬ 
tiri  possit,  tunc  spes  omnis  frustratur,  siquidem 
in  propinquo  mors  est. 

DE  CURATIONE  CYNANCHES 
TRACHEALIS. 

In  curatione  morborum  considerandum  est  mor¬ 
bus  cito  pede  an  lento  accesserit ;  siquidem  qui 
subito  accedit,  subito  quoque  fere  finitur,  aegerque 
cito  vel  tollitur  vel  sanatur. 

Consilia  igitur  inter  initia  hujus  morbi  sunt 
inflammationem  levare,  et,  ubi  existit,  spasmum 
solvere  sputum  que  movere.  Ut  procedit  morbus, 
coacervationem  sanguinis  in  capite  vel  pulmone, 
sive  arteriosi,  sive  venosi,  tollere,  secretionem  vi¬ 
tiatam  reprimere,  excretionemque  ejus  excitare, 
et  sub  finem  vires  corporis  sustinere,  spiritumque 
adjuvare.  Auxilia  quae  ad  primum  tempus  maxi¬ 
me  adaptantur  sunt  missio  sanguinis,  remedia 
quae  nauseam  et  vomitum  sputumque  movent ;  ad 
haec,  purgantia  atque  exulcerantia.  In  secundo 
tempore,  si  effusio  jam  evenerit,  debemus  confu¬ 
gere  ad  excitantia  et  vesicantia,  et  denique  ad 
scalpellum. 

De  sanguinis  missione . — Hoc  remedium  a 
Michaeli  prae  aliis  laudatur,  qui  tantum  ei  tri- 

buit  ut  etiam  4  Divinum  auxilium’  nominaret. 
Sanguis  incisa  vena  mitti  potest,  vel  e  brachio 
manuve  vel  jugulo.  Inter  initia  morbi,  secundum 
habitum  aegri,  si  febris  urget  spiritusque  difficilis 
est,  praesertim  si  ab  una  accessione  ad  alteram 
difficultas  manet,  sanguis  ad  defectionem  animi 
semper  mitti  debet ;  ideo  quia  sine  hac,  morbus 
raro  solvitur,  et  hoc  modo  tantum  possumus 
bronchitidem  praevenire.  Ubi  defectio  animi  in¬ 
ducitur,  omnia  signa  se  remittunt,  laboransque, 
etsi  diuturne  vigilavit,  nunc  per  quasdam  horas 
placide  dormire  solet.  In  secundo  tempore,  si  ca¬ 
lor  augetur,  si  difficultas  spiritus  perpetua  est,  si 
facies  rubet  intumetque,  quinetiam  si  neque  per¬ 
pallida  facies  est,  neque  labra  nigrescunt,  e  vena 
jugulari  debemus  sanguinem  mittere  pro  viribus 
aegri,  quoniam  defectio  animi  citius  inducitur, 
neque  vires  franguntur.  Solum  auxilium  ad  pro¬ 
hibendum  ne  homo  vel  apoplexia  vel  bronchitide 
interimatur,  missio  sanguinis  est.  Narrat  Un- 
derwood  etiam  de  uno  aegro,  qui  ex  Cynanche 
Tracheali,  Hydrocephalo  correptus,  eoque  mor¬ 
tuus  est. 

De  vomitu  nauseaque . — Sanguine  misso  vo¬ 
mitum  debemus  excitare,  praecipue  ubi  spasmi 

vexant,  et  in  morbo  spurio.  Sed  post  vomitum 
nauseam  movere  magis  proficit,  ideo  quia  actio 
cordis  arteriarumque  ita  magis  imminuuntur  spu¬ 
tumque  movetur,  et  sanguis  neque  ad  partem  male 
se  habentem,  neque  ad  caput,  neque  ad  pulmonem 
(id  quod  quam  maxime  debemus  semper  prohi¬ 
bere)  propellitur.  Nausea  igitur  fere  perpetua 
esse  debet,  ad  circuitum  imminuendum.  Vomitus 
ad  excernendam  materiam  vitiatum  adjuvare  di¬ 
citur.  Hoc  vero  quomodo  efficiatur  ignoro ;  sed 
certe  utilitas  dubia  est,  dum  ex  aucto  impetu 
sanguinis,  ubi  inflammatio  urget,  malum  satis 
certum  est.  Ubi  autem  aeger  jam  imbecillus  est, 
et  in  morbo  spurio  ubi  accessio  inter  somnum 
subitoque  fit,  ubi  spasmi  vexant,  atque  ex  ventri¬ 
culo  onerato  videntur  oriri,  uti  saepissime  accidit, 
tunc  vomitus  arte  motus  maxime  valet ;  praeser- 
timque  in  vespere,  interque  initia  noctis.  Ubi 
quoque  morbus  tantum  instat,  et  tussis  propria 
sine  ulla  difficultate  spiritus  occurrit,  tunc  for¬ 
tasse  vomitu  possumus  morbum  curtare ;  praeser¬ 
tim  in  iis  quos  morbus  jam  infestavit.  In  secun¬ 
do  tempore,  vomitum  movere  valeat  necne  du¬ 
bium  est;  et  paene  semper  difficillime  efficitur. 
Utique  autem  ubi  febris  vexat,  nisi  effusio  jam 

eveniret,  primum  debemus  sanguinem  mittere, 
etsi  exigua  copia,  ad  cerebrum  levandum.  Sin 
vero  vires  multum  opprimuntur,  nauseam  movere 
manifeste  nocet.  Si  hae  primo  levantur  pulsusque 
validior  fit,  tum  demum  licet  adhibere.  Medi¬ 
camentum  quod  ad  hoc  optime  valet,  tartras  anti- 
monii  est ;  qui  ita  potest  dari  ut  vel  nauseam  vel 
vomitum  moveat ;  sulphuretum  potassae  quoque  a 
Capuron  multum  laudatur. 

De  purgantibus,— AA  inflammationem  levan¬ 
dam  purgantia  prosunt,  quoniam  id  quod  in  in¬ 
testina  magis  solito  effunditur  ab  aliis  partibus 
educitur,  atque  ita  ulla  secretio  propria  adhuc 
nimis  copiosa  imminuitur.  Ad  hoc  consilium  in 
hoc  morbo  submurias  hydrargyri  maxime  lauda¬ 
tur,  praesertim  a  IIush  apud  Philadelphiam; 
nuperque  apud  nos  a  Professore  Hamilton. 
Inculcat  autem  Doctor  Underwood,  si  hoc  me¬ 
dicamentum  tantum  secundum  consilium  Doc to¬ 
ris  Hamilton  datur,  medicum  debere  cubanti 
assidue  assidere,  donec  spiritus  levatus  est.  Itaque 
ad  inflammationem  solvendam, post  missionem  san¬ 
guinis  vomitumque,  alvum  debemus  purgare,  vel 
submuriate  hydrargyri  solum,  vel  cum  aliis  rebus 
purgantibus  conjuncto.  De  actione  ejus  alia 

conjectura  fortasse  potest  dari.  Inflammatio  quae 
in  Cynanche  Tracheali  urget,  phlegmonoidea  est, 
et  adhaesiva  vocatur,  saepeque  per  effusionem  lym¬ 
phae  ex  arteriis  extremis  solvitur.  Inflammatio 
autem  quae  ah  hydrargyro  inducitur  erytliematica; 
sive  disjunctiva  est,  glandulas  maxime  afficit,  et 
ex  his  secretionibus  auctis  fortasse  moles  sangui¬ 
nis  imminuitur,  circuitus  quoque  magis  aequaliter 
perficitur ;  arteriae  partis  male  se  habentis  ita  le¬ 
vantur,  dum  glandulae  mucosae  hujus  partis  secre¬ 
tiones  suas  auctas  quoque  effundunt.  Suhmurias 
hydrargyri  in  morbo  vero,  ad  bronchitidem  prohi¬ 
bendam  vel  levandam,  maxime  prodest.  In  morbo 
falso  autem  praecipue  valet ;  et  ubi  spasmi  vexant 
frebrisque  vix  ulla  est,  venter  quoque  tumidus 
est,  suhmurias  hydrargyri  ad  grana  bina,  singulis 
vel  binis  horis,  datus,  proficere  potest ;  quoniam 
haec  signa  saepissime  ex  aliqua  irritatione  in  in¬ 
testinis  oriuntur.  Hoc  medicamentum  eo  magis 
proficere  dicitur,  quo  plus  materiae  coloris  sature 
viridis  alvo  dejicitur ;  quod  tamen  non  ita  est,  si¬ 
quidem  dejectiones  hujus  coloris  saepissime  indu¬ 
cuntur  hoc  ipso  remedio,  si  forte  aliquid  acidi  in 
ventre  coient.  In  secundo  tempore  autem,  ubi 

imbecillitas  est  labraque  livida  sunt,  ab  Hamil- 
ton  supervacuum  esse  dicitur. 

Inter  initia  morbi,  digitalis  ad  impetum  circui¬ 
tus  imminuendum,  et  diluentia  ad  sputum  mo¬ 
vendum,  utilia  sunt ;  sub  finem  autem,  propterea 
quod,  ubi  functio  pulmonis  impeditur,  quodcun¬ 
que  sputum  auget,  manifeste  nocet,  inutilia  sunt. 
Partes  internas  quoque  vaporare  parum  fortasse 
valet,  nisi  cum  acido  cyanico  admodum  diluto; 
et  id  revera  periculosum  est,  et  difficile  factu. 

De  vesiccitoriis. — In  primo  tempore  morbi, 
etsi  vesiculas  excitare  ad  inflammationem  solven¬ 
dam  adjuvat,  omnia  medicamenta  tamen  hujus 
generis  non  pariter  prosunt ;  quoniam  quas  totum 
corpus  excitant  non  omnino  valent,  quse  autem 
summam  cutem  tantum  excitant  maxime  profi¬ 
ciunt,  minus  vero  ex  effusione  seri,  quam  ex  aucta 
mole  sanguinis  ad  partes  exteriores  delata,  ideo- 
que  ex  aversa  irritatione.  Ejus  generis  quod  cor¬ 
pus  non  excitat,  optimum  aqua  fervens  est;  quas 
maxime  a  Gallis  usurpata  est.  Sinapismi  quo¬ 
que  proxime  prosunt.  Ut  procedit  morbus  autem, 
si  ex  nimio  sanguine  in  venis  capitis  vires  oppri¬ 
muntur,  vel  si  pulmo  magna  vi  pituitas  obruitur, 
emplastra  ex  meloe  vesicatorio  magis  valent. 

Post  exinanitiones  in  morbo  vero  balneum  utile 
est,  calidum  ad  gradum  92  vel  96 ;  in  morbo  falso 
autem,  protinus  post  vomitum  usurpari  debet,  per 
sextam  partem  horas,  ad  gradum  98  vel  100. 

Sub  finem  morbi  oportet  quam  maxime  genus 
nervosum  excitare  viresque  sustinere.  Si  cerebrum 
maxime  opprimitur,  nisi  effusio  evenerit,  debemus 
a  capite,  etsi  exigua  copia,  sanguinem  mittere,  vel 
scalpello  vel  hirudinibus ;  quoniam  tamen  ultimae 
incertas  sunt,  quatenus  ad  copiam  demittendam 

|?  o  -  '  .  r 

spectat,  quodque  postea  fluxus  sanguinis  aliquando 
haud  facile  supprimitur,  scalpellus  melior  erit. 
Postea  puer  in  balneum  ad  100  gradum  commode 

demittitur ;  et  deinde  emplastra  ex  meloe  vesica- 

torio  debemus  imponere ;  denique  decoctum  poly- 
galas  Senegae  plurimum  valet,  ut  ab  Americanis 
dicitur,  siquando  pulmo  magna  vi  pituitas  obru¬ 
tus  fuerit. 

In  curatione  quoque  hujus  morbi  semper  me¬ 
minisse  oportet,  quod  elegantissimus  accuratissi- 
musque  Corn.  Celsus  docuit,  4  Culum  pessi- 
4  mum  asgro,  quod  aegrum  facit.’ 

Laryngem  asperam  arteriamve  incidere ,  ubi 
alia  inutilia  sunt,  nonnullis  multum  laudatur; 
aliis  vero  parum  aut  nihil  prodesse  dicitur:  an- 

‘  ceps  revera  remedium  est ;  idem  tamen  in  ultimo 
tempore  morbi,  ubi  strangulatio  protinus  minatur, 
spes  sola  est,  igitur  fortasse  licet  adhibere.  Hoc 
autem  facere,  ubi  existit  membrana  adventitia, 
Cheyne  fere  supervacuum  esse  monstravit; 
propterea  quod  materia  vitiata  cellulas  ipsas  pul¬ 
monis  saepissime  implet.  Neque  revera  ubi  mem¬ 
brana  inveniri  possit,  pro  certo  possumus  semper 
praesagire ;  neque  tamen  multum  refert  siquidem 
vix  possumus  totam  membranam  educere. 

Hoc  igitur  in  morbo  vero  vix  unquam  valet  ubi 
existit  membrana ;  ubi  autem  in  ultimo  tempore 
morbi  falsi  spasmi  vexant,  viresque  franguntur, 
periculumque  strangulationis  instat,  spes  ultima 
est.  Carolus  Bell  hoc  remedium  laudat  ante¬ 
quam  pallor  tumorque  faciei  et  colli  atque  sopor 
occurrerint ;  sed  vix  quemquam  credo  ita  temera¬ 
rium  ut  hoc  faciat,  nisi  periculum  plane  in  promp¬ 
tu  sit. 

Veruntamen  celeberrimus  Baillie  monet,  si 
post  horas  triginta  aeger  missione  sanguinis  ad 
defectionem  animi  opioque  non  levatur,  ut  ad 
manum  protinus  decurramus.  Homines  autem 
neque  de  utilitate  hujus  ultimi  remedii,  neque  de 
loco  in  quo  id  fieri  debeat,  consentiunt.  Non- 

nulli,  inter  quos  sunt  Lawrence  et  C ar olus»  - 
Bell,  spatium  anterius  inter  cartilagines  thyroi¬ 
deam  cricoideamque  optimum  esse  putant.  Alii 
id  spatium  tracheae  quod  inter  corpus  glandulae 
thyroideae  summum  que  sternum  situm  est,  lau¬ 
dant  ;  inter  hos  autem  ipsos  non  convenit,  utrum, 
melius  sit  spatium  inter  quasdam  cartilagines 
transverse  incidere,  an  cartilagines  ipsas  per  lon¬ 
gitudinem  discindere,  etiamque  earundum  por¬ 
tiones  excidere.  Prima  ratio  vero  parum  com¬ 
moda  est;  quoniam  ibi  portio  glandulae  thyroideae 
aliquando  sita  est,  et  quoniam  pars  ea  musculis 
quoque  contegitur,  ex  quibus  fluxus  sanguinis,  si 
forte  scalpello  laeduntur,  manum  potest  potissi¬ 
mum  impedire,  idemque  si  in  asperam  arteriam 
stillat,  incommodum  multum  augetur.  Verun- 
tamen  melius  fortasse  erit  ad  hanc  partem  scal¬ 
pellum  admovere,  quam  ad  asperam  arteriam  ip¬ 
sam,  nisi  in  media  aetate.  In  infantibus  autem, 
quoniam  ibi  crura  glandulae  thymi  inveniuntur, 
quoniamque  arteria  innominata  supra  marginem 
superiorem  sterni  dicitur  nonnunquam  incipere, 
huic  parti  manum  admovere  periculosum  erit. 
Sin  vero  scalpellum  huc  admovere  malumus,  post 
.  cutem  incisam,  manubriolo  uti  debemus,  cartila- 

ginesque  hoc  modo  denudare;  quo  ubi  perve¬ 
nimus  eas  sursum  incidere,  tutius  erit  ad  glandu- 
lam  arteriamque  evitandam,  portionemque  ex 
duabus  cartilaginibus  possumus  ita  excidere. 

Postea  considerandum  erit,  utrum  tubum  de- 
beamus  in  asperam  arteriam  indere ;  quod  si  ita 
est,  duplex  curvatusque  esse  debet,  quo,  ubi 
tubus  interior  muco  impletur,  possit  abstrahi  de- 
tergique  sine  molestia  segro.  Tubus  exterior  duas 
alas  habere  debet,  ad  prohibendum  ne  in  asperam 
arteriam  omnino  cadat ;  atque  ita  per  fasciam  in 
loco  suo  potest  retineri. 

